అమెరికాలో సిక్కుపై కాల్పులు..‘నీ దేశానికి పో’ అంటూ హూంకరింపుకాల్పులు జరిపింది శ్వేతజాతి దుండగుడు బాధితుడు దీప్రాయ్ చేతికి తూటా గాయం వాషింగ్టన్ రాష్ట్రంలోని కెంట్లో ఘటన జాత్యహంకార దాడిగా భావిస్తున్న పోలీసులు బాధితుడి తండ్రికి సుష్మాస్వరాజ్ ఫోన్ న్యూయార్క్, మార్చి 5: అమెరికాలో జాతివిద్వేషం మరోసారి నిప్పులు కక్కింది. కెంట్ (వాషింగ్టన్)లో దీప్రాయ్ (39) అనే సిక్కు వ్యక్తిపై శ్వేతజాతి దురహంకారి ఒకడు కాల్పులు జరిపాడు. దీప్రాయ్ చేతికి తూటాగాయమైంది. శుక్రవారం రాత్రి స్థానిక కాలమానం ప్రకారం 8 గంటల సమయంలో జరిగిందీ ఘటన. దీప్రాయ్ తన ఇంటి ముందు డ్రైవ్ వేలో తన కారును శుభ్రం చేసుకుంటుండగా ఆ శ్వేతజాతీయుడు అటువైపు వచ్చాడు. ‘కారును ఎందుకు క్లీన్ చేస్తున్నావు’ అని ప్రశ్నించాడు. క్రమంగా వారిద్దరి మధ్యా మాటలు పెరిగి వాగ్వాదం జరిగింది. దీంతో అతడు.. ‘నువ్వు నీ దేశానికి పో’ అంటూ దీప్రాయ్ను కిందికి తోసేసి కాల్పులు జరిపాడు.ఆ వ్యక్తి 6 అడుగుల ఎత్తున భారీగా ఉన్నాడని, ముఖం కింది భాగాన్ని మాస్కుతో కప్పుకొని ఉన్నాడని దీప్రాయ్ తెలిపాడు. అతడి ఇంట్లో అద్దెకు ఉంటున్న సుసాన్ లివీ అనే మహిళ ఈ దాడికి ప్రత్యక్షసాక్షి. దీప్రాయ్పై దాడి చేసిన దుండగుడు అతణ్ని దేశం వదిలి పొమ్మని హెచ్చరించాడని ఆమె కూడా పోలీసులకు తెలిపింది. కాగా.. పోలీసులు ఈ కాల్పులను జాత్యహంకార నేరంగా భావించి దర్యాప్తు చేస్తున్నారు. కేసు దర్యాప్తులో భాగంగా ఎఫ్బీఐ, ఇతర దర్యాప్తు సంస్థలను సంప్రదించినట్టు కెంట్ పోలీసులు తెలిపారు. కెంట్లో ఇలాంటి దాడి జరగడం ఇదే మొదటిసారి అని.. తమ ప్రాంతంలో విద్వేషనేరం జరగడం తమను ఆశ్చర్యానికి, నిరాశకు గురిచేసిందని పోలీసులు పేర్కొన్నారు. ఈ కేసును తాము తీవ్రంగా పరిగణిస్తున్నట్టు వారు వివరించారు.ఈ కేసులో తాము కూడా దర్యాప్తు చేస్తున్నామని సియాటిల్ ఎఫ్బీఐ అధికారి తెలిపారు. కాగా.. అమెరికాలో ఉంటున్న భారతీయులపై ఇది పదిరోజుల వ్యవధిలో జరిగిన మూడో దాడి కావడం గమనార్హం. తూటాగాయాలైన దీప్రాయ్ను ఆస్పత్రికి తరలించగా వైద్యులు చికిత్స చేసి శనివారంనాడు ఇంటికి పంపారు. ఈ ఘటనతో దీప్రాయ్, అతడి కుటుంబసభ్యులు తీవ్ర భయాందోళనలకు గురైనట్టు స్థానిక సిక్కు నాయకుడు జస్మీత సింగ్ తెలిపారు. ఇటీవలికాలంలో తమ ప్రాంతంలో సిక్కులపై ఇటీవలికాలంలో దూషణలు పెరిగిపోయాయని, గతంలో ఇలా ఉండేది కాదని ఆయన ఆందోళన వ్యక్తం చేశారు. 9/11 విషాదం జరిగినప్పుడు కూడా సిక్కులపై ఇలాంటి ఒత్తిడి ఉండేదిగానీ.. అప్పట్లో అధికారులు చురుగ్గా వ్యవహరించి తమ భయాలను పోగొట్టారని, ప్రస్తుతం పరిస్థితి అలా లేదని ఆయన ఆవేదన వెలిబుచ్చారు. ‘‘వాషింగ్టన్లో 50 వేల మంది దాకా సిక్కులు ఉన్నారు. వారిలో 30 వేల మంది కెంట్-రెంటన్ ఏరియాలోనే ఉన్నారు. ఇటీవలికాలంలో సిక్కుల మీద దాడులు పెరుగుతున్నట్టు మా దృష్టికి వచ్చింది. ఈ జాత్యహంకారానికి, మతదురభిమానానికి వ్యతిరేకంగా వైట్హౌస్ స్పందించాలి. గతంలో.. బుష్, ఒబామా హయాంలో ఇలాంటివేవైనా జరిగితే దానిపై వేగంగా చర్యలుండేవి. అలాగే, ఇలాంటివి ఆమోదయోగ్యం కాదనే విషయాన్ని వైట్హౌస్ సూటిగా తెలియజేసేది. కానీ, ప్రస్తుత (ట్రంప్) యంత్రాంగం నుంచి అలాంటి స్పందనేదీ కనిపించట్లేదు’’ అని జస్మీత వివరించారు. కాగా, దీప్రాయ్ మీద జరిగిన కాల్పులపై భారత విదేశాంగ మంత్రి సుష్మా స్వరాజ్ స్పందించారు. అతడిపై దాడి జరగడం బాధాకరమని ఆమె పేర్కొన్నారు. తాను దీప్రాయ్ తండ్రి సర్దార్ హర్పాల్సింగ్తో మాట్లాడినట్టు సుష్మ తెలిపారు. తన కుమారుడి చేతికి తూటాగాయమైందని.. అయితే, ఇప్పుడు అతడిని ఏ ప్రమాదం లేదని, ఒక ప్రైవేట్ ఆస్పత్రిలో కోలుకుంటున్నాడని హర్పాల్ సింగ్ చెప్పినట్టు సుష్మ తన ట్వీట్లో వివరించారు.అలాగే దక్షిణ కరోలినాలో భారత సంతతి వ్యాపారి హర్నీశ్ పటేల్ హత్యకు ఆమె తీవ్రంగా ఖండించారు. హర్నీశ్ మృతికి సంతాపం.. అతడి కుటుంబానికి తన ప్రగాఢ సానుభూతి తెలిపారు. కాగా, దీప్రాయ్ ప్రస్తుతం బాగానే మాట్లాడుతున్నట్టు భారత ప్రభుత్వ అధికారి ఒకరు తెలిపారు. అతడికి ఏ సాయమైనా చేసేందుకు ప్రభుత్వం సిద్ధంగా ఉందన్నారు. అలాగే, ఈ ఘటనపై భారతలోని అమెరికా దౌత్యాధికారి మార్క్కే ఎల్ కార్ల్సన్ విచారం వ్యక్తం చేశారు. దీప్రాయ్ త్వరగా పూర్తిగా కోలుకోవాలని ఆమె ఆకాంక్షించారు. తమ అధ్యక్షుడు ట్రంప్ పేర్కొన్నట్టు.. విద్వేషం, చెడు ఏరూపంలో ఉన్నా దాన్ని తీవ్రంగా ఖండిస్తామని స్పష్టం చేశారు.
americalo sikkupai kaalpulu..‘nee deshaniki poo’ antuu hoonkarimpukaalpulu jaripindi swetajaati dundagudu badhithudu deepray chetiki thootaa gaayam vashington rashtramloni kentlo ghatana jaatyahamkaara daadigaa bhaavistunna poliisulu badhithudi tandriki sushmaswaraj fon neuark, marchi 5: americalo jaatividvesham marosari nippulu kakkindi. kent (vashington)loo deepray (39) ane sikku vyaktipai swetajaati durahankari okadu kaalpulu jaripadu. deepray chetiki tootaagaayamaindi. sukravaaram raatri sthaanika kaalamaanam prakaaram 8 gantala samayamlo jarigindii ghatana. deepray tana inti mundu drive velo tana kaarunu subhram chesukuntundagaa aa swetajaatiiyudu atuvaipu vachaadu. ‘kaarunu enduku cleen chestunnavu’ ani prasninchaadu. kramangaa vaariddari madhya maatalu perigi vaagwaadam jarigindi. deentho atadu.. ‘nuvvu nee deshaniki poo’ antuu deepraaynu kindiki tosesi kaalpulu jaripadu.aa vyakti 6 adugula ettuna bhariga unnaadani, mukham kindi bhaagaanni maskutho kappukoni unnaadani deepray telipaadu. atadi intlo addeku untunna susan livy ane mahila ee daadiki pratyakshasaakshi. deepraaypai daadi chesina dundagudu atanni desham vadili pommani heccharinchaadani aame kuudaa polisulaku telipindi. kaga.. poliisulu ee kaalpulanu jaatyahamkaara neramgaa bhavinchi daryaaptu chestunnaru. kesu daryaaptulo bhagamga efbi, itara daryaaptu samsthalanu sampradinchinattu kent poliisulu telipaaru. kentlo ilanti daadi jaragadam ide modatisaari ani.. tama praantamlo vidveshaneram jaragadam tamanu aascharyaaniki, niraasaku gurichesindani poliisulu perkonnaru. ee kesunu taamu teevramgaa pariganistunnattu vaaru vivarinchaaru.ee kesulo taamu kuudaa daryaaptu chestunnamani siatil efbi adhikari telipaaru. kaga.. americalo untunna bhaaratheeyulapai idhi padirojula vyavadhilo jarigina moodo daadi kaavadam gamanarham. thootaagaayaalaina deepraaynu aaspatriki taralinchagaa vaidyulu chikitsa chesi sanivaaramnaadu intiki pampaaru. ee ghatanatho deepray, atadi kutumbasabhyulu teevra bhayandolanalaku gurainattu sthaanika sikku nayakudu jasmeeta sing telipaaru. itiivalikaalamlo tama praantamlo sikkulapai itiivalikaalamlo dooshanalu perigipoyayani, gatamlo ilaa undedi kaadani aayana aandolana vyaktam chesaru. 9/11 vishaadam jariginappudu kuudaa sikkulapai ilanti ottidi undedigaanii.. appatlo adhikaarulu churugga vyavaharinchi tama bhayalanu pogottarani, prastutam paristhiti alaa ledani aayana aavedana velibuchaaru. ‘‘vaashingtanlo 50 vela mandi daka sikkulu unnaaru. vaarilo 30 vela mandi kent-renton ariyalone unnaaru. itiivalikaalamlo sikkula meeda daadulu perugutunnattu maa drushtiki vachindi. ee jaatyahamkaaraaniki, matadurabhimaanaaniki vyatirekamgaa whitewhous spandinchaali. gatamlo.. bush, obama hayamlo ilantivevaina jarigithe daanipai vegamgaa charyalundevi. alaage, ilantivi aamodayogyam kaadane vishayaanni whitewhous suutigaa teliyajesedi. cony, prastuta (trump) yantraangam nunchi alanti spandaneedii kanipinchatledu’’ ani jasmeeta vivarinchaaru. kaga, deepray meeda jarigina kaalpulapai bhaarata videsaanga mantri sushma swaraj spandinchaaru. atadipai daadi jaragadam badhakaramani aame perkonnaru. taanu deepray tandri sardar harpalsingto matladinattu sushma telipaaru. tana kumarudi chetiki tootaagaayamaindani.. ayithe, ippudu atadini e pramaadam ledani, oka private aaspatrilo kolukuntunnadani harpal sing cheppinattu sushma tana tweetlo vivarinchaaru.alaage dakshina karolinaalo bhaarata santati vyaapaari harnish patel hatyaku aame teevramgaa khandinchaaru. harnish mrutiki santaapam.. atadi kutumbaaniki tana pragaada saanubhooti telipaaru. kaga, deepray prastutam bagane matladutunnattu bhaarata prabhutva adhikari okaru telipaaru. atadiki e sayamaina chesenduku prabhutvam siddamgaa undannaaru. alaage, ee ghatanapai bhaaratalooni america dautyaadhikaari markke el carlson vichaaram vyaktam chesaru. deepray twaragaa puurtigaa kolukovalani aame aakaankshinchaaru. tama adhyakshudu trump perkonnattu.. vidvesham, chedu eroopamlo unna daanni teevramgaa khandistamani spashtam chesaru.